CELEX: 31982R3599
Language: el
Date: 1982-12-21 00:00:00
Title: Κανονισμός (EOK) αριθ. 3599/82 τού Συμβουλίου τής 21ης Δεκεμβρίου 1982 γιά τό καθεστώς τής προσωρινής εισαγωγής

Avis juridique important

|

31982R3599

Κανονισμός (EOK) αριθ. 3599/82 τού Συμβουλίου τής 21ης Δεκεμβρίου 1982 γιά τό καθεστώς τής προσωρινής εισαγωγής  

Επίσημη Εφημερίδα αριθ. L 376 της 31/12/1982 σ. 0001 - 0009 Ισπανική ειδική έκδοση: Κεφάλαιο 02 τόμος 9 σ. 0165  Πορτογαλική ειδική έκδοση : Κεφάλαιο 02 τόμος 9 σ. 0165 

***** ΚΑΝΟΝΙΣΜΟΣ (ΕΟΚ) αριθ. 3599/82 ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  για το καθεστώς της προσωρινής εισαγωγής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28, 43 και 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτρο- πής (3),  Εκτιμώντας:  ότι η Κοινότητα βασίζεται σε μία τελωνειακή ένωση·  ότι η θέση σε εφαρμογή της τελωνειακής αυτής ένωσης ρυθμίζεται, βασικά, από τις διατάξεις του κεφαλαίου Ι, τίτλος Ι, του δεύτερου μέρους της συνθήκης· ότι το κεφάλαιο αυτό περιέχει σύνολο σαφών διατάξεων όσον αφορά ιδίως την κατάργηση των δασμών μεταξύ των Κρατών μελών, τη θέσπιση και την προοδευτική εισαγωγή του Κοινού Δασμολογίου, καθώς και τις αυτόνομες τροποποιήσεις και αναστολές του·  ότι, εκτός από ιδιαίτερη παρέκκλιση που αποφασίζεται σύμφωνα με τις διατάξεις της συνθήκης, οι δασμοί του Κοινού Δασμολογίου εφαρμόζονται σε όλα τα εμπορεύματα που εισάγονται στην Κοινότητα · ότι το ίδιο συμβαίνει προκειμένου για τις γεωργικές εισφορές και οποιαδήποτε άλλη επιβάρυνση κατά την εισαγωγή·  ότι, πάντως, παρόμοια δασμολόγηση δεν δικαιολογείται σε ορισμένες περιπτώσεις που εμπορεύματα εισάγονται προσωρινά στην Κοινότητα και προορίζονται να επανεξαχθούν σε μεταγενέστερο χρόνο, χωρίς να αποτελέσουν αντικείμενα επεξεργασίας·  ότι, με την επιφύλαξη των απαγορεύσεων ή των ποσοτικών περιορισμών κατά την εισαγωγή που δικαιολογούνται στα πλαίσια της συνθήκης, ή των διατάξεων που θεσπίζονται με βάση αυτή, το ίδιο πρέπει να ισχύει για τα εμπορεύματα που εισάγονται προσωρινά για ένα καθορισμένο σκοπό, όπως υλικό, για επαγγελματική χρήση, δημοσιογραφίας, ραδιοφωνίας, τηλεόρασης, κινηματογραφίας και θεάτρου, εμπορεύματα που προορίζονται για παρουσίαση ή χρησιμοποίηση με την ευκαιρία εκθέσεων ή εκδηλώσεων, αντικείμενα εκπαιδευτικού, επιστημονικού ή μορφωτικού χαρακτήρα και σ' ολες τις άλλες περιπτώσεις που η προσωρινή εισαγωγή δικαιολογείται·  ότι η προσωρινή εισαγωγή που επιτρέπει τη χρήση, χωρίς την επιβάρυνση από εισαγωγικούς δασμούς, ορισμένων εισαγόμενων εμπορευμάτων, τα οποία δεν εμπίπτουν στις περιπτώσεις που αναφέρονται στο άρθρο 9 παράγραφος 2 της συνθήκης, εφόσον τα εμπορεύματα αυτά προορίζονται για επανεξαγωγή όπως είναι, προβλέπεται στη νομοθεσία των περισσότερων Κρατών μελών· ότι παρόμοια καθεστώτα αποτελούν ομοίως αντικείμενο πολλών πολυμερών διεθνών συμβάσεων στις οποίες τα Κράτη μέλη ή ορισμένα απ' αυτά είναι συμβαλλόμενα μέρη· ότι, αν είναι σκόπιμο να εφαρμόζονται οι συμβάσεις αυτές στην Κοινότητα, η εν λόγω εφαρμογή προϋποθέτει τη θέσπιση κοινοτικών κανόνων, έτσι ώστε να επιτρέπεται, λαμβάνοντας υπόψη τις απαιτήσεις της τελωνειακής ένωσης, η ομοιόμορφη εφαρμογή τους·  ότι πρέπει να αποφεύγεται η εισαγωγή εμπορευμάτων με το ευεργέτημα της προσωρινής εισαγωγής να θέτει σε δυσχερή κατάσταση τους παραγωγούς παρόμοιων εμπορευμάτων ή τους χρήστες εμπορευμάτων που εμπίπτουν στις προϋποθέσεις του άρθρου 9 παράγραφος 2 της συνθήκης· ότι πράγματι η μη είσπραξη καθ' ολοκληρίαν εισαγωγικών δασμών θα μπορούσε να διαταράξει τους όρους ανταγωνισμού, σε ορισμένες περιπτώσεις, μεταξύ των χρηστών των εμπορευμάτων, που υπάγονται στο καθεστώς της προσωρινής εισαγωγής, και των χρηστών παρόμοιων εμπορευμάτων αγορασθέντων στην κοινοτική αγορά· ότι επιβάλλεται, για το σκοπό αυτό, να περιορισθούν οι προθεσμίες χρησιμοποίησης των εμπορευμάτων που γίνονται δεκτά με το ευεργέτημα του καθεστώτος και να προβλεφθεί σε ορισμένες περιπτώσεις να εισπράττονται μερικώς εισαγωγικοί δασμοί·  ότι η ορθή εφαρμογή του καθεστώτος επιβάλλει την ύπαρξη διοικητικού και τεχνικού ελέγχου που θα διασφαλίζει ιδίως την αποφυγή χρησιμοποίησης των εμπορευμάτων για άλλους σκοπούς απ' αυτούς που δικαιολογούν την παροχή του καθεστώτος αυτού ή την είσπραξη των αναλογούντων δασμών στην περίπτωση που τα εμπορεύματα που εισάγονται προσωρινά δεν επανεξάγονται· ότι, για το σκοπό αυτό, πρέπει να προβλεφθεί η υπαγωγή στο καθεστώς εμπορευμάτων να υπόκειται σε εγκρίσεις που παρέχονται από τις αρμόδιες αρχές του Κράτους μέλους στο οποίο διενεργείται η εν λόγω υπαγωγή, και καθορίζουν τους όρους που ρυθμίζουν την παραμονή των προαναφερθέντων εμπορευμάτων·  ότι προσφυγή στο καθεστώς της προσωρινής εισαγωγής γίνεται σε περιπτώσεις πολύ διαφορετικές· ότι η διαφοροποίηση αυτή επιβάλλει το καθεστώς αυτό να διαρρυθμισθεί κατά τέτοιο τρόπο, ώστε τα κοινοτικά συμφέροντα να βρίσκουν, κάθε φορά, ανάλογη προστασία στον οικονομικό και δασμολογικό τομέα· ότι, συνεπώς, πρέπει να προβλεφθεί η παροχή ολικής ή μερικής απαλλαγής από τους εισαγωγικούς δασμούς σε συνάρτηση με τη χρησιμοποίηση των εμπορευμάτων που γίνονται δεκτά με το ευεργέτημα του καθεστώτος ·  ότι πρέπει να διασφαλισθεί η ομοιόμορφη εφαρμογή των διατάξεων του παρόντος κανονισμού και να προβλεφθεί, για το σκοπό αυτό, κοινοτική διαδικασία που θα επιτρέπει τη θέσπιση των όρων εφαρμογής μέσα σε εύλογες προθεσμίες· ότι πρέπει, για το σκοπό αυτό, να ανατεθεί στην Επιτροπή Τελειοποιήσεως προς Επανεξαγωγή, η οποία συνεστήθη βάσει του άρθρου 26 της οδηγίας 69/73/ΕΟΚ του Συμβουλίου της 4ης Μαρτίου 1969 περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς της τελειοποιήσεως προς επανεξαγωγή (1), όπως τροποποιήθηκε τελευταία από την οδηγία 76/119/ΕΟΚ (2), το έργο της οργάνωσης στενής και αποτελεσματικής συνεργασίας μεταξύ των Κρατών μελών και της Επιτροπής στον τομέα αυτό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  ΤΙΤΛΟΣ  ΓΕΝΙΚΟΤΗΤΕΣ  Άρθρο 1  1. Το καθεστώς της προσωρινής εισαγωγής επιτρέπει την εισαγωγή, σύμφωνα με τις διαδικασίες και τους όρους που ορίζονται από τον παρόντα κανονισμό, με ολική ή μερική απαλλαγή από τους εισαγωγικούς δασμούς, των εμπορευμάτων που προορίζονται να παραμείνουν προσωρινά στο τελωνειακό έδαφος της Κοινότητας και να επανεξαχθούν.  Η προσωρινή εισαγωγή των μέσων μεταφοράς εξαιρείται από το πεδίο εφαρμογής του παρόντος κανονισμού.  2. Κατά την έννοια του παρόντος κανονισμού, νοούνται ως « εισαγωγικοί δασμοί» τόσο οι τελωνειακοί δασμοί και οι φορολογικές επιβαρύνσεις ισοδύναμου αποτελέσματος όσο και οι γεωργικές εισφορές και λοιπές επιβαρύνσεις κατά την εισαγωγή, που προβλέπονται στα πλαίσια της κοινής γεωργικής πολιτικής ή στα πλαίσια των ειδικών καθεστώτων που εφαρμόζονται, βάσει του άρθρου 235 της συνθήκης, σε ορισμένα εμπορεύματα που προκύπτουν από τη μεταποίηση των γεωργικών προϊόντων.  Άρθρο 2  1. Οι αρμόδιες αρχές του Κράτους μέλους, όπου υποβάλλεται το αίτημα υπαγωγής στο καθεστώς της προσωρινής εισαγωγής, παρέχουν το ευεργέτημα του καθεστώτος σε κάθε φυσικό ή νομικό πρόσωπο, που χρησιμοποιεί, ή πού, υπ' ευθύνη του, άλλοι χρησιμοποιούν, τα εν λόγω εμπορεύματα, με τη μορφή εγκρίσεων.  2. Οι εν λόγω αρχές λαμβάνουν όλα τα μέτρα που κρίνουν αναγκαία για την εξασφάλιση της ταυτότητας των εμπορευμάτων και τον έλεγχο της χρησιμοποίησής τους.  3. Οι αρχές αυτές αρνούνται την έγκριση του καθεστώτος, όταν θεωρούν αδύνατη την εξακρίβωση της ταυτότητας ή τον έλεγχο της χρησιμοποίησης των εν λόγω εμπορευμάτων.  Η ίδια άρνηση μπορεί να προβληθεί για πρόσωπα που δεν παρέχουν τα εχέγγυα που κρίνονται απαραίτητα καί, ιδίως, για πρόσωπα που έκαναν προηγουμένως παράτυπη χρήση του καθεστώτος της προσωρινής εισαγωγής.  Άρθρο 3  1. Εκτός από τις περιπτώσεις που ορίζονται σύμφωνα με τη διαδικασία του άρθρου 33, οι αρμόδιες αρχές εξακριβώνουν, κατά την ημερομηνία υπαγωγής των εμπορευμάτων στο καθεστώς της προσωρινής εισαγωγής, τα δασμολογικά στοιχεία των εν λόγω εμπορευμάτων και καθορίζουν το ποσό ή τη μορφή της εγγύησης που θα συσταθεί.  2. Μέχρι τη θέσπιση των εξαιρέσεων που αναφέρονται στην παράγραφο 1, θα εξακολουθούν να εφαρμόζονται οι αντίστοιχες διατάξεις που ισχύουν στα Κράτη μέλη.  Άρθρο 4  1. Οι αρμόδιες αρχές καθορίζουν τη διάρκεια παραμονής των εμπορευμάτων κάτω από το καθεστώς της προσωρινής εισαγωγής, σε συνάρτηση με τη διάρκεια της εγκριθείσας χρήσης. Υπό την επιφύλαξη των ειδικών προθεσμιών που καθορίζονται στα άρθρα 10, 11, 12, 14, 16 και 17, η μέγιστη διάρκεια είναι είκοσι τέσσερις μήνες.  2. Πάντως, εφόσον δικαιολογείται λόγω εξαιρετικών περιστάσεων, οι αρμοδιες αρχές μπορούν, μετά από αίτηση του ενδιαφερομένου, να παρατείνουν μέσα σε εύλογα όρια και σύμφωνα με τους όρους που ορίζονται από τον παρόντα κανονισμό, τις προθεσμίες της παραγράφου 1, για να καταστήσουν δυνατή την εγκριθείσα χρήση.  Άρθρο 5  1. Οι αρμόδιες αρχές του Κράτους μέλους, όπου βρίσκονται τα εμπορεύματα που έχουν υπαχθεί στο καθεστώς της προσωρινής εισαγωγής, εγκρίνουν τη μεταβίβαση του ευεργετήματος του καθεστώτος σ' οποιοδήποτε άλλο πρόσωπο μετά από αίτησή του, εφόσον το πρόσωπο αυτό πληροί τους όρους που προβλέπονται από τον παρόντα κανονισμό και αναλαμβάνει τις ευθύνες του δικαιούχου της αρχικής έγκρισης, ιδίως εκείνες που απορρέουν από τον καθορισμό της διάρκειας παραμονής των εμπορευμάτων.  2. Εφόσον τα εμπορεύματα που αναφέρονται στον τίτλο ΙΙΙ μεταβιβάζονται, το ποσό των εισαγωγικών δασμών οφείλεται από τον προηγούμενο δικαιούχο της μερικής απαλλαγής.  3. Η μεταβίβαση του ευεργετήματος του καθεστώτος δεν συνεπάγεται ότι το ίδιο σύστημα απαλλαγών πρέπει να εφαρμοσθεί για καθεμία από τις περιόδους χρήσης που θα ληφθούν υπόψη.  Άρθρο 6  Ο δικαιούχος του καθεστώτος της προσωρινής εισαγωγής είναι υποχρεωμένος να δέχεται κάθε μέτρο εποπτείας και ελέγχου που αποφασίζεται από τις αρμόδιες αρχές.  Οι αρχές αυτές μπορούν να ανακαλούν την άδεια, όταν διαπιστώνουν ότι ο εν λόγω δικαιούχος δεν τήρησε έναν από τους όρους που ορίζονται για τη χορήγηση του εν λόγω καθεστώτος.  ΤΙΤΛΟΣ ΙΙ  ΠΡΟΣΩΡΙΝΗ ΕΙΣΑΓΩΓΗ ΜΕ ΠΛΗΡΗ ΑΠΑΛΛΑΓΗ  Κεφάλαιο 1  Υλικά επαγγελματικής χρήσης  Άρθρο 7  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται για τα υλικά επαγγελματικής χρήσης.  2. Ως «υλικά επαγγελματικής χρήσης» νοούνται τα υλικά και τα παραρτήματά τους που είναι απαραίτητα για την άσκηση επαγγέλματος, από φυσικό ή νομικό πρόσωπο, εγκατεστημένο εκτός του τελωνειακού εδάφους της Κοινότητας, το οποίο βρίσκεται στην Κοινότητα προκειμένου να εκτελέσει μια συγκεκριμένη εργασία.  Ο πίνακας των εμπορευμάτων που πρέπει να θεωρούνται ως υλικά επαγγελματικής χρήσης για την εφαρμογή του παρόντος κανονισμού θα καταρτίζεται και θα τροποποιείται σύμφωνα με τη διαδικασία του άρθρου 33.  3. Το καθεστώς της προσωρινής εισαγωγής που αναφέρεται στην παράγραφο 1 παρέχεται με τον όρο ότι τα υλικά επαγγελματικής χρήσης:  α) ανήκουν σε φυσικό ή νομικό πρόσωπο εγκατεστημένο εκτός του τελωνειακού εδάφους της Κοινότητας,  β) εισάγονται από φυσικό ή νομικό πρόσωπο εγκατεστημένο εκτός του εν λόγω εδάφους,  γ) χρησιμοποιούνται αποκλειστικά από το πρόσωπο που εισέρχεται στο έδαφος αυτό από τη διεύθυνσή του.  Πάντως, ο όρος που αναφέρεται ανωτέρω στο σημείο γ) δεν εφαρμόζεται προκειμένου για υλικά κινηματογραφίας τα οποία εισάγονται για το γύρισμα ταινιών σε εκτέλεση συμβολαίου συμπαραγωγής το οποίο έχει συναφθεί με πρόσωπο εγκατεστημένο εκτός του τελωνειακού εδάφους της Κοινότητας.  Σε περίπτωση πραγματοποίησης κοινών προγραμμάτων ραδιοφωνίας ή τηλεόρασης, τα υλικά επαγγελματικής χρήσης μπορούν να αποτελέσουν το αντικείμενο μισθωτηρίου ή ανάλογης σύμβασης στην οποία συμβάλλεται πρόσωπο εγκατεστημένο στο τελωνειακό έδαφος της Κοινότητας.  Άρθρο 8  Τα ανταλλακτικά που εισάγονται εκ των υστέρων για την επιδιόρθωση υλικού επαγγελματικής χρήσης που έχει εισαχθεί προσωρινά, απολαύουν τα ευεργετήματα που παρέχονται από το εν λόγω καθεστώς με τους ίδιους όπως και για το υλικό όρους.  Κεφάλαιο 2  Εμπορεύματα που προορίζονται για παρουσίαση ή χρησιμοποίηση σε έκθεση, πανήγυρη, συνέδριο ή παρόμοια εκδήλωση  Άρθρο 9  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται σέ:  α) εμπορεύματα που προορίζονται για έκθεση ή για επίδειξη σε εκδήλωση·  β) εμπορεύματα που προορίζονται να χρησιμοποιηθούν για τις ανάγκες παρουσίασης προϊόντων που εισάγονται για εκδήλωση όπως:  - τα εμπορεύματα που είναι απαραίτητα για την επίδειξη μηχανών ή άλλων εισαχθεισών σκευών που εκτίθενται,  - το υλικό κατασκευής ή διακόσμησης, περιλαμβανομένου του ηλεκτρικού εξοπλισμού, για τα προσωρινά περίπτερα φυσικού ή νομικού προσώπου εγκατεστημένου εκτός της Κοινότητας,  - το διαφημιστικό υλικό επίδειξης και εξοπλισμού, που προορίζεται να χρησιμοποιηθεί για διαφημιστικούς σκοπούς, όσον αφορά τα εισαχθέντα εμπορεύματα που εκτίθενται όπως οι ηχητικές εγγραφές, οι ταινίες και οι διαφάνειες, καθώς και οι απαραίτητες συσκευές για τη χρησιμοποίησή τους·  γ) υλικό περιλαμβανομένων των εγκαταστάσεων μετάφρασης, των συσκευών εγγραφής του ήχου και των ταινιών εκπαιδευτικού, επιστημονικού ή μορφωτικού χαρακτήρα που προορίζεται να χρησιμοποιηθεί σε συγκεντρώσεις, διαλέξεις και διεθνή συνέδρια·  δ) ζώα ζώντα που προορίζονται για έκθεση ή συμμετοχή σε εκδηλώσεις·  ε) τα προϊόντα που λαμβάνονται κατά τη διάρκεια της εκδήλωσης από τα εμπορεύματα, μηχανήματα, συσκευές ή ζώα που έχουν εισαχθεί προσωρινά.  2. Νοείται ως εκδήλωση:  α) οι εκθέσεις, εμποροπανηγύρεις, εκθετήρια (salons) και παρόμοιες εκδηλώσεις εμπορικού, βιομηχανικού, γεωργικού ή βιοτεχνικού χαρακτήρα, β) οι εκθέσεις ή εκδηλώσεις που οργανώνονται κυρίως με σκοπό φιλανθρωπικό,  γ) οι εκθέσεις ή εκδηλώσεις που οργανώνονται κυρίως με σκοπό επιστημονικό, τεχνικό, βιοτεχνικό, καλλιτεχνικό, εκπαιδευτικό ή μορφωτικό, αθλητικό, θρη- σκευτικό, μορφωτικό, συνδικαλιστικό, τουριστικό ή ακόμη με σκοπό την υποβοήθηση της αλληλοκατανόησης των λαών,  δ) οι συγκεντρώσεις αντιπροσώπων οργανισμών ή διεθνών οργανώσεων,  ε) οι τελετές και εκδηλώσεις που φέρουν επίσημο ή ανεπίσημο χαρακτήρα,  με εξαίρεση τις εκθέσεις που οργανώνονται από ιδιώτες σε καταστήματα και χώρους εμπορικούς με σκοπό την πώληση των εισαχθέντων εμπορευμάτων.  Κεφάλαιο 3  Αντικείμενα εκπαιδευτικού και επιστημονικού χαρακτήρα  Άρθρο 10  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται σέ:  α) υλικά εκπαιδευτικού χαρακτήρα,  β) ανταλλακτικά και παραρτήματα σχετικά με το παραπάνω αναφερόμενο υλικό,  γ) εργαλεία ειδικά κατασκευασμένα για τη συντήρηση, τον έλεγχο, τη μέτρηση ή την επιδιόρθωση του εν λόγω υλικού.  2. Ως υλικά εκπαιδευτικού χαρακτήρα νοούνται τα υλικά που προορίζονται να χρησιμοποιηθούν αποκλειστικά για σκοπούς διδασκαλίας ή επαγγελματικής κατάρτισης και ιδίως πρότυπα, όργανα, συσκευές, μηχανές και παραρτήματα.  Ο πίνακας των εμπορευμάτων που θεωρούνται ως υλικά εκπαιδευτικού χαρακτήρα για την εφαρμογή του παρόντος κανονισμού καταρτίζεται και τροποποιείται σύμφωνα με τη διαδικασία που προβλέπεται στο άρθρο 33.  3. Το καθεστώς της προσωρινής εισαγωγής που αναφέρεται στην παράγραφο 1 παρέχεται με την προϋπόθεση ότι τα υλικά εκπαιδευτικού χαρακτήρα, τα ανταλλακτικά, τα παραρτήματα και τα εργαλεία:  α) εισάγονται από αναγνωρισμένα ιδρύματα και χρησιμοποιούνται κάτω από τον έλεγχο και την ευθύνη τους,  β) χρησιμοποιούνται για μη κερδοσκοπικούς σκοπούς,  γ) εισάγονται σε εύλογο αριθμό λαμβανομένου υπόψη του προορισμού τους,  δ) παραμένουν κατά τη διάρκεια της παραμονής τους στο τελωνειακό έδαφος της Κοινότητας στην κυριότητα φυσικού ή νομικού προσώπου εγκατεστημένου εκτός αυτής.  4. Η διάρκεια παραμονής του υλικού εκπαιδευτικού χαρακτήρα κάτω από το καθεστώς της προσωρινής παραμονής περιορίζεται σε έξι μήνες.  Άρθρο 11  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται σέ:  α) υλικά επιστημονικού χαρακτήρα και τα παραρτήματά τους,  β) ανταλλακτικά για τα υλικά που αναφέρονται παραπάνω,  γ) εργαλεία ειδικά κατασκευασμένα για τη συντήρηση, τον έλεγχο, τη μέτρηση ή την επιδιόρθωση του υλικού επιστημονικού χαρακτήρα που χρησιμοποιείται στο τελωνειακό έδαφος της Κοινότητας αποκλειστικά για σκοπούς επιστημονικής έρευνας ή διδασκαλίας.  2. Θεωρούνται ως υλικά επιστημονικού χαρακτήρα τα όργανα, οι συσκευές, οι μηχανές και τα παραρτήματά τους που χρησιμοποιούνται για σκοπούς επιστημονικής έρευνας ή δικασκαλίας.  3. Το καθεστώς της προσωρινής εισαγωγής που αναφέρεται στην παράγραφο 1 παρέχεται με την προϋπόθεση ότι τα υλικά εκπαιδευτικού χαρακτήρα, τα ανταλλακτικά, τα παραρτήματα και τα εργαλεία:  α) εισάγονται από αναγνωρισμένα ιδρύματα και χρησιμοποιούνται κάτω από τον έλεγχο και την ευθύνη τους,  β) χρησιμοποιούνται για μη κερδοσκοπικούς σκοπούς,  γ) εισάγονται σε εύλογο αριθμό λαμβανομένου υπόψη του προορισμού τους,  δ) παραμένουν κατά τη διάρκεια της παραμονής τους στην Κοινότητα, στην κυριότητα φυσικού η νομικού προσώπου εγκατεστημένου εκτός αυτής.  4. Η διάρκεια παραμονής του υλικού εκπαιδευτικού χαρακτήρα κάτω από το καθεστώς της προσωρινής παραμονής περιορίζεται σε έξι μήνες.  Κεφάλαιο 4  Υλικά ιατροχειρουργικά και εργαστηρίου  Άρθρο 12  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται σε υλικά ιατροχειρουργικά και εργαστηρίου που προορίζονται για νοσοκομεία και άλλα νοσηλευτικά ιδρύματα.  2. Το καθεστώς της προσωρινής εισαγωγής που αναφέρεται στην παράγραφο 1 παρέχεται με τον όρο ότι το εν λόγω υλικό:  α) έχει αποτελέσει αντικείμενο μεμονωμένης αποστολής σε εκτέλεση άτοκου δανείου,  β) προορίζεται για διαγνωστικούς ή θεραπευτικούς σκοπούς.  3. Η διάρκεια της παραμονής του ιατροχειρουργικού υλικού και του υλικού του εργαστηρίου υπο το καθεστώς της προσωρινής εισαγωγής περιορίζεται σε έξι μήνες.  (1) ΕΕ αριθ. C 172 της 19. 7. 1978, σ. 2.  (2) ΕΕ αριθ. C 296 της 11. 12. 1978, σ. 52.  (3) ΕΕ αριθ. C 133 της 28. 5. 1979, σ. 16.  (1) ΕΕ αριθ. L 58 της 8. 3. 1969, σ. 1.  (2) ΕΕ αριθ. L 24 της 30. 1. 1976, σ. 58.  Κεφάλαιο 5  Υλικά που προορίζονται για την αντιμετώπιση των αποτελεσμάτων των καταστροφών  Άρθρο 13  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται για τα υλικά που προορίζονται να χρησιμοποιηθούν στα πλαίσια των λαμβανομένων μέτρων για την αντιμετώπιση των αποτελεσμάτων καταστροφών που επηρεάζουν το τελωνειακό έδαφος της Κοινότητας.  2. Το καθεστώς της προσωρινής εισαγωγής που αναφέρεται στην παράγραφο 1 παρέχεται με την προϋπόθεση ότι τα υλικά αυτά:  - εισάγονται σε εκτέλεση άτοκου δανείου,  - προορίζονται για κρατικούς οργανισμούς ή για οργανισμούς αναγνωρισμένους από τις αρμόδιες αρχές.  Κεφάλαιο 6  Συσκευασίες  Άρθρο 14  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται για τις συσκευασίες.  2. Θεωρούνται ως συσκευασίες:  α) τα κιβώτια που χρησιμοποιούνται ή προορίζονται να χρησιμοποιηθούν για την εξωτερική ή εσωτερική συσκευασία εμπορευμάτων,  β) τα υποστηρίγματα που χρησιμοποιούνται ή προορίζονται να χρησιμοποιηθούν για το περιτύλιγμα, το δίπλωμα ή τη στερέωση εμπορευμάτων,  εξαιρέσει των υλικών συσκευασίας όπως η ψάθα, το χαρτί, οι ίνες γυαλιού, η σχίζα, που εισάγονται χύδην.  3. Το καθεστώς της προσωρινής εισαγωγής που αναφέρεται στην παράγραφο 1 παρέχεται με την προϋπόθεση ότι οι συσκευασίες:  α) αν έχουν εισαχθεί πλήρεις, δηλώνονται ότι πρέπει να επανεξαχθούν άδειες ή πλήρεις,  β) αν εισάγονται άδειες, δηλώνονται ότι πρέπει να επανεξαχθούν πλήρεις.  4. Οι συσκευασίες που υπάγονται στο καθεστώς της προσωρινής εισαγωγής δεν μπορούν να χρησιμοποιηθούν ούτε περιστασιακά, μεταξύ δύο σημείων κειμένων στο εσωτερικό του τελωνειακού εδάφους της Κοινότητας, αλλά μόνο για εξαγωγή των εμπορευμάτων εκτός του εδάφους αυτού. Στην περίπτωση που οι συσκευασίες έχουν εισαχθεί πλήρεις, η απαγόρευση αυτή εφαρμόζεται μόνο από τη στιγμή που αδειάζουν από το περιεχόμενό τους.  5. Η διάρκεια παραμονής των συσκευασιών κάτω από το καθεστώς της προσωρινής εισαγωγής περιορίζεται σε έξι μήνες όταν έχουν εισαχθεί πλήρεις και σε τρείς μήνες όταν έχουν εισαχθεί άδειες.  Κεφάλαιο 7  Άλλες περιπτώσεις προσωρινής εισαγωγής με πλήρη απαλλαγή  Άρθρο 15  Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται σέ:  α) καλούπια, μήτρες, κλισέ, σχέδια, προσχέδια και λοιπά παρόμοια αντικείμενα, που προορίζονται για πρόσωπο φυσικό ή νομικό εγκατεστημένο στο τελωνειακό έδαφος της Κοινότητας, εφόσον τουλάχιστον το 75 % της παραγωγής που προκύπτει από τη χρησιμοποίησή τους εξάγεται εκτός του εδάφους αυτού,  β) όργανα μέτρησης, ελέγχου, επαλήθευσης και λοιπά παρόμοια αντικείμενα που προορίζονται για πρόσωπο φυσικό ή νομικό εγκατεστημένο στο τελωνειακό έδαφος της Κοινότητας για χρησιμοποίηση σύμφωνα με μέθοδο παραγωγής, εφόσον τουλάχιστον το 75 % της παραγωγής που προκύπτει από τη χρησιμοποίησή τους εξάγεται εκτός του εδάφους αυτού,  γ) εμπορεύματα κάθε είδους τα οποία οφείλουν να υποβληθούν σε δοκιμές, πειράματα ή επιδείξεις περιλαμβανομένων των δοκιμών και πειραμάτων που είναι αναγκαία στις μεθόδους ελέγχου της ομοιότητας, με εξαίρεση των δοκιμών, πειραμάτων ή επιδείξεων με κερδοσκοπικό σκοπό,  δ) εμπορεύματα κάθε είδους τα οποία οφείλουν να χρησιμοποιηθούν σε δοκιμές, πειράματα ή επιδείξεις, με εξαίρεση τις δοκιμές, τα πειράματα ή τις επιδείξεις με κερδοσκοπικό σκοπό,  ε) αντιπροσωπευτικά δείγματα ορισμένης κατηγορίας εμπορευμάτων τα οποία προορίζονται να παρουσιασθούν ή να αποτελέσουν το αντικείμενο επίδειξης προς αναζήτηση παραγγελιών παρόμοιων εμπορευμάτων,  στ) ειδικά εργαλεία και όργανα που τίθενται δωρεάν στη διάθεση φυσικού ή νομικού προσώπου εγκατεστημένου στο τελωνειακό έδαφος της Κοινότητας για να χρησιμοποιηθούν στην παρασκευή εμπορευμάτων τα οποία θα εξαχθούν στο σύνολό τους, με την προϋπόθεση ότι τα ειδικά αυτά εργαλεία και όργανα παραμένουν στην κυριότητα του παραλήπτη των εν λόγω εμπορευμάτων.  Άρθρο 16  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται σέ:  α) εμπορεύματα ευκαιρίας που εισάγονται με σκοπό την πώληση σε πλειστηριασμό,  β) εμπορεύματα που εισάγονται στα πλαίσια σύμβασης πώλησης με την επιφύλαξη ικανοποιητικών δοκιμών, γ) έργα τέχνης που εισάγονται για να εκτεθούν με σκοπό ενδεχομένως να πωληθούν,  δ) αποστολές για γουναρικά, κοσμήματα, τάπητες και κοσμήματα εκ πολυτίμων μετάλλων με την προϋπόθεση ότι τα ιδιαίτερα χαρακτηριστικά τους κωλύουν την εισαγωγή τους σαν δείγματα.  2. Η διάρκεια παραμονής των εμπορευμάτων, που αναφέρονται παραπάνω, κάτω από το καθεστώς της προσωρινής εισαγωγής περιορίζεται σε έξι μήνες για τις περιπτώσεις α), β) και γ) και σε τέσσερις εβδομάδες για την περίπτωση δ).  Άρθρο 17  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται σε εφεδρικά μέσα παραγωγής που τίθενται, προσωρινά και δωρεάν, στη διάθεση του εισαγωγέα με πρωτοβουλία του προμηθευτή ανάλογων μέσων παραγωγής τα οποία θα εισαχθούν αργότερα για να τεθούν σε ελεύθερη κυκλοφορία, ή θα επαναλειτουργήσουν μετά από επιδιόρθωση.  2. Η διάρκεια παραμονής των μέσων αυτών παραγωγής κάτω από το καθεστώς της προσωρινής εισαγωγής περιορίζεται σε έξι μήνες.  Άρθρο 18  Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται στά:  α) κινηματογραφικά φίλμ τυπωμένα και εμφανισμένα, θετικά, τα οποία προορίζονται να βγούν στον αέρα πριν από την εμπορική τους χρήση,  β) φίλμ, μαγνητικές ταινίες και μαγνητισμένα σύρματα που προορίζονται για ηχογράφηση, για μετάφραση σε ξένη γλώσσα ή για αναπαραγωγή,  γ) φίλμ που παρουσιάζουν τα χαρακτηριστικά προϊόντων ή τη λειτουργία αλλοδαπού υλικού, με τον όρο όμως ότι δεν προορίζονται για κερδοσκοπική δημόσια προβολή,  δ) υποθέματα ήχου για την εξυπηρέτηση της αυτόματης πληροφόρησης εγγεγραμμένα, στα οποία περιλαμβάνονται οι διάτρητες καρτέλες που τίθενται, δωρεάν, στη διάθεση προσώπου εγκατεστημένου ή όχι στο τελωνειακό έδαφος της Κοινότητας.  Άρθρο 19  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται στα προσωπικά είδη τα οποία μεταφέρει πάνω του ή στις προσωπικές του αποσκευές ένας επιβάτης για τη διάρκεια της παραμονής του στο τελωνειακό έδαφος της Κοινότητας.  2. Ως «προσωπικά είδη» νοούνται όλα τα ενδύματα και λοιπά αντικείμενα, καινούργια ή μεταχειρισμένα που προορίζονται για την προσωπική χρήση του επιβάτη.  Άρθρο 20  Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται στά:  α) ζώντα ζώα κάθε είδους που εισάγονται για εκγύμναση, για προπόνηση, για αναπαραγωγή ή για να υποβληθούν σε κτηνιατρική θεραπεία,  β) ζώντα ζώα κάθε είδους που εισάγονται για βόσκηση ή μετανάστευση,  γ) ζώα που βόσκουν και τα υλικά που ανήκουν σε πρόσωπα φυσικά ή νομικά, εγκατεστημένα εκτός του τελωνειακού εδάφους της Κοινότητας, πλησίον του εν λόγω εδάφους με την προϋπόθεση ότι εισάγονται από τα πρόσωπα αυτά για την εκμετάλλευση εδαφικών κεφαλαίων, που βρίσκονται στο τελωνειακό έδαφος της Κοινότητας, και συνεπάγονται την εκτέλεση αγροτικών εργασιών, εργασιών φορτοεκφόρτωσης ή μεταφοράς ξυλείας,  δ) τουριστικό διαφημιστικό υλικό. Ο πίνακας των εμπορευμάτων που θεωρούνται ως τουριστικό διαφημιστικό υλικό καταρτίζεται και τροποποιείται σύμφωνα με τη διαδικασία που προβλέπεται στο άρθρο 33.  Άρθρο 21  1. Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται για το υλικό ευημερίας των ναυτιλλομένων.  2. εννοείται ως:  - «υλικό ευημερίας» το υλικό που προορίζεται για τις δραστηριότητες των ναυτιλλομένων που έχουν μορφωτικό, εκπαιδευτικό, ψυχαγωγικό, θρησκευτικό ή αθλητικό χαρακτήρα,  - «ναυτιλλόμενοι» ολα τα πρόσωπα που μεταφέρονται από σκάφος επιβαρυμένα με καθήκοντα σχετικά με τη λειτουργία ή την εξυπηρέτηση του σκάφους στη θάλασσα.  3. Ο κατάλογος των εμπορευμάτων που θεωρούνται ως υλικό ευημερίας για τους ναυτιλλομένους καταρτίζεται και τροποποιείται σύμφωνα με τη διαδικασία που αναφέρεται στο άρθρο 33.  4. Το καθεστώς της προσωρινής εισαγωγής που αναφέρεται στην παράγραφο 1 παρέχεται με την προϋπόθεση ότι το υλικό:  α) εκφορτώνεται από σκάφος για να χρησιμοποιηθεί προσωρινά στην ξηρά από το πλήρωμα για διάρκεια η οποία δεν υπερβαίνει εκείνη της παραμονής στον λιμένα,  β) εισάγεται για να χρησιμοποιηθεί προσωρινά στις εγκαταστάσεις μορφωτικού ή κοινωνικού χαρακτήρα για διάρκεια η οποία δεν υπερβαίνει τους έξι μήνες. Νοούνται ως «εγκαταστάσεις μορφωτικού ή κοινωνικού χαρακτήρα», οι εστίες, οι λέσχες και οι χώροι ψυχαγωγίας για τους ναυτιλλομένους που διευθύνονται από επίσημους οργανισμούς ή από οργανώσεις θρησκευτικές ή άλλες χωρίς κερδοσκοπικό σκοπό, καθώς και οι χώροι λατρείας όπου τελούνται τακτικά ιεροτελεστίες για τους ναυτιλλομένους. Άρθρο 22  Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται σε διάφορα υλικά τα οποία χρησιμοποιούνται κάτω από την επίβλεψη και με την ευθύνη δημόσιας διοίκησης για την κατασκευή, την επιδιόρθωση ή τη συντήρηση υποδομών που παρουσιάζουν ένα γενικό ενδιαφέρον στις περιοχές των συνόρων.  Άρθρο 23  Το ευεργέτημα του καθεστώτος της προσωρινής εισαγωγής με πλήρη απαλλαγή από τους εισαγωγικούς δασμούς παρέχεται για τα εμπορεύματα που εισάγονται προσωρινά στο τελωνειακό έδαφος της Κοινότητας σε ιδιάζουσες καταστάσεις χωρίς επίπτωση στο οικονομικό πεδίο.  ΤΙΤΛΟΣ ΙΙΙ  ΠΡΟΣΩΡΙΝΗ ΕΙΣΑΓΩΓΗ ΜΕ ΜΕΡΙΚΗ ΑΠΑΛΛΑΓΗ  Άρθρο 24  1. Με την επιφύλαξη των διατάξεων της παραγράφου 2, το ευεργέτημα του καθεστώτος της προσωρινής εισαγωγής με μερική απαλλαγή από τους εισαγωγικούς δασμούς παρέχεται, ανάλογα με τους κανόνες που ορίζονται στα άρθρα 25 και 26, σε εμπορεύματα τα οποία, ενώ παραμένουν στην ιδιοκτησία φυσικού ή νομικού προσώπου εγκατεστημένου εκτός του τελωνειακού εδάφους της Κοινότητας, δεν αναφέρονται στον τίτλο ΙΙ ή τα οποία, καίτοι αναφέρονται εκεί, δεν πληρούν όλους τους όρους που προβλέπονται σχετικά προκειμένου να παρασχεθεί η έγκριση της προσωρινής εισαγωγής με πλήρη απαλλαγή.  2. Ο κατάλογος των εμπορευμάτων τα οποία πρέπει να αποκλεισθούν από τη δυνατότητα του ευεργετήματος του καθεστώτος της προσωρινής εισαγωγής με μερική απαλλαγή από τους εισαγωγικούς δασμούς καταρτίζεται σύμφωνα με τη διαδικασία που προβλέπεται στο άρθρο 33.  Άρθρο 25  Το ποσό των εισαγωγικών δασμών που απαιτούνται όσον αφορά τα εμπορεύματα που υπάγονται στο καθεστώς της προσωρινής εισαγωγής με μερική απαλλαγή από τους εισαγωγικούς δασμούς ορίζεται σε 3 %, ανά μήνα ή κλάσμα μηνός παραμονής των εμπορευμάτων κάτω από το καθεστώς της προσωρινής εισαγωγής με μερική απαλλαγή, του ποσού των δασμών που θα είχε εισπραχθεί για τα εν λόγω εμπορεύματα, αν είχαν τεθεί σε ελεύθερη κυκλοφορία την ημερομηνία της υπαγωγής του στο καθεστώς της προσωρινής εισαγωγής.  Άρθρο 26  1. Η είσπραξη του ποσού των εισαγωγικών δασμών που οφείλεται λόγω της μερικής απαλλαγής πραγματοποιείται από τις αρμόδιες αρχές εφόσον το καθεστώς λήγει σύμφωνα με τους κανόνες που ορίζονται στον τίτλο IV του παρόντος κανονισμού.  2. Το ποσό των εισαγωγικών δασμών που θα εισπραχθούν δεν πρέπει, σε καμιά περίπτωση, να υπερβαίνει το ποσό που θα είχε εισπραχθεί σε περίπτωση ελεύθερης κυκλοφορίας των σχετικών εμπορευμάτων την ημερομηνία της υπαγωγής τους στο καθεστώς της προσωρινής εισαγωγής.  3. Το εν λόγω ποσό λαμβάνεται υπόψη από τις αρμόδιες αρχές σύμφωνα με τις διοικητικές μεθόδους που προβλέπονται για το σκοπό αυτό.  4. Όταν τα εμπορεύματα που έχουν υπαχθεί στο καθεστώς της προσωρινής εισαγωγής με μερική απαλλαγή, των εισαγωγικών δασμών, χρησιμοποιούνται διαδοχικά από πολλά πρόσωπα, σύμφωνα με το άρθρο 5, το κλάσμα ενός μήνα χρησιμοποίησης, θεωρείται σαν ένας ολόκληρος μήνας και ο μήνας αυτός δεν λαμβάνεται υπόψη για τον καθορισμό του ποσού που οφείλεται από τον επόμενο χρήστη των εμπορευμάτων.  Άρθρο 27  1. Κάθε Κράτος μέλος μπορεί να αποφασίσει να χορηγήσει πλήρη απαλλαγή αντί της μερικής για εμπορεύματα που έχουν εισαχθεί περιστασιακά για μια παραμονή στο έδαφός του που δεν υπερβαίνει τους τρείς μήνες.  2. Οι πληροφορίες σχετικά με τα εισαγόμενα εμπορεύματα κατ' εφαρμογή του παρόντος άρθρου ανακοινώνονται κάθε έξι μήνες στην Επιτροπή. Η Επιτροπή ανακοινώνει τις πληροφορίες αυτές στα Κράτη μέλη.  3. Μετά από την εξέταση των ανακοινώσεων αυτών στην Επιτροπή Τελωνειακών Καθεστώτων Τελειοποίησης που προβλέπεται στο άρθρο 32, θεσπίζονται διατάξεις, σύμφωνα με τη διαδικασία που αναφέρεται στο άρθρο 33, για να αποκλεισθούν ορισμένες εφαρμογές της παραγράφου 1 εφόσον θίγουν τους όρους ανταγωνισμού στην Κοινότητα ή ζημιώνουν τα συμφέροντα οικονομικών παραγόντων οι οποίοι είναι εκεί εγκατεστημένοι.  ΤΙΤΛΟΣ IV  ΛΗΞΗ ΤΟΥ ΚΑΘΕΣΤΩΤΟΣ  Άρθρο 28  1. Το καθεστώς της προσωρινής εισαγωγής λήγει όταν, σύμφωνα με τους όρους που προβλέπονται από την έγκριση, τα εμπορεύματα που έχουν τεθεί κάτω από το εν λόγω καθεστώς εξάγονται εκτός του τελωνειακού εδάφους της Κοινότητας ή τίθενται, με σκοπό τη μεταγενέστερη εξαγωγή τους, κάτω από καθεστώς:  - αποθήκευσης, ή  - ελευθέρας ζώνης, ή  - εξωτερικής κοινοτικής διαμετακόμισης ή κάτω από ένα από τα καθεστώτα διεθνούς μεταφοράς που αναφέρονται στο άρθρο 7 παράγραφος 1 του κανονισμού (ΕΟΚ) αριθ. 222/77 του Συμβουλίου της 13ης Δεκεμβρίου 1976 σχετικά με την κοινοτική διαμετακόμιση (1), εφόσον επιτρέπεται από την κοινοτική νομοθεσία η χρησιμοποίηση των εν λόγω καθεστώτων.  2. Οι αρμόδιες αρχές μπορούν σε εξαιρετικές περιπτώσεις και στις περιπτώσεις που αναφέρονται στα άρθρα 9 και 16 να επιτρέψουν τη θέση σε ελεύθερη κυκλοφορία ή την καταστροφή κάτω από τελωνειακό έλεγχο των εμπορευμάτων που έχουν τεθεί κάτω από καθεστώς προσωρινής εισαγωγής είτε απευθείας είτε μετά την υπαγωγή σε ένα από τα καθεστώτα που αναφέρονται στην παράγραφο 1.  3. Οι διατάξεις των παραγράφων 1 και 2 εφαρμόζονται επίσης με την επιφύλαξη της εφαρμογής των διατάξεων σε θέματα παραβάσεων της τελωνειακής νομοθεσίας, στις περιπτώσεις που ανακλήθηκε η άδεια δυνάμει του άρθρου 6.  4. Η υπαγωγή κάτω από άλλο τελωνειακό καθεστώς εμπορευμάτων που έχουν ήδη υπαχθεί στο καθεστώς της προσωρινής εισαγωγής με μερική απαλλαγή υπόκειται στην πληρωμή του ποσού που οφείλεται ενδεχομένως κατ' εφαρμογή των άρθρων 25 και 26.  Άρθρο 29  1. Κατά παρέκλιση του άρθρου 28, το καθεστώς της προσωρινής εισαγωγής θεωρείται ότι λήγει για τα εμπορεύματα που έχουν εισαχθεί με τις διατάξεις του άρθρου 9 τα οποία καταναλώθηκαν ή καταστράφηκαν στον τόπο της εκδήλωσης ή αποτέλεσαν το αντικείμενο χαριστικών διανομών στο κοινό.  Η φύση των εμπορευμάτων αυτών και των προϊόντων που αναφέρονται στο άρθρο 9 παράγραφος 1 περίπτωση ε) πρέπει πάντως να έχει σχέση με τη φύση της εκδήλωσης, τον αριθμό των επισκεπτών και τη σημασία της συμμετοχής του εκθέτοντος στην εν λόγω εκδήλωση.  2. Οι διατάξεις της παραπάνω παραγράφου 1 δεν εφαρμόζονται όσον αφορά τα αλκοολούχα ποτά, τα καπνά και τα καύσιμα.  Άρθρο 30  1. Υπό την επιφύλαξη της εφαρμογής των διατάξεων σε θέματα παραβάσεων της τελωνειακής νομοθεσίας και ατελειών, οι εισαγωγικοί δασμοί, σε περίπτωση θέσης σε ελεύθερη κυκλοφορία εμπορευμάτων που έχουν υπαχθεί στο καθεστώς της προσωρινής εισαγωγής ή σε άλλες περιπτώσεις στις οποίες δημιουργείται τελωνειακή οφειλή σύμφωνα με τα μέτρα που λαμβάνονται από τα Κράτη μέλη για να συμμορφωθούν με τις διατάξεις της οδηγίας 79/623/ΕΟΚ του Συμβουλίου της 25ης Ιουνίου 1979 περί εναρμονίσεως των νομοθετικών, κανονιστικών ή διοικητικών διατάξεων σχετικά με την τελωνειακή οφειλή (1) εισπράττονται βάσει των δασμολογικών στοιχείων των εν λόγω εμπορευμάτων που αποφασίζονται σύμφωνα με τις διατάξεις του άρθρου 3 του παρόντος κανονισμού, ανεξάρτητα αν η θέση σε ελεύθερη κυκλοφορία πραγματοποιείται απευθείας ή μετά την υπαγωγή σε ένα από τα τελωνειακά καθεστώτα που αναφέρονται στο άρθρο 28 παράγραφος 1. Πάντως, εφόσον πρόκειται για εμπορεύματα που αναφέρονται στα άρθρα 9 και 16 παράγραφος 1 περιπτώσεις α), γ) και δ), η στιγμή που θα ληφθεί υπόψη για τον καθορισμό του ποσού της τελωνειακής οφειλής είναι η αναφερόμενη στις διατάξεις που θεσπίζουν τα Κράτη μέλη για να συμμορφωθούν με το άρθρο 3 της οδηγίας 79/623/ΕΟΚ.  2. Η θέση σε ελεύθερη κυκλοφορία των εμπορευμάτων που υπόκεινται στο καθεστώς της προσωρινής εισαγωγής με μερική απαλλαγή πραγματοποιείται μετά από αφαίρεση του ποσού που έχει ενδεχομένως καταβληθεί κατ' εφαρμογή των άρθρων 25 και 26.  Άρθρο 31  1. Όταν τα εμπορεύματα που λαμβάνονται σαν υπολείμματα μετά από καταστροφή η οποία έχει δεόντως επιτραπεί δεν επανεξάγονται, η θέση τους σε ελεύθερη κυκλοφορία μπορεί να πραγματοποιηθεί, κατά παρέκλιση από τους κανόνες που προβλέπονται στο άρθρο 30, βάσει των στοιχείων της δασμολόγησης που τους ταιριάζουν όπως αυτά αναγνωρίζονται ή γίνονται δεκτά από τις αρμόδιες αρχές κατά την ημερομηνία της καταστροφής.  2. Οι διατάξεις της παραγράφου 1 εφαρμόζονται στα εμπορεύματα που γίνονται δεκτά με μερική απαλλαγή μόνο με την προϋπόθεση ότι ο εισαγωγέας κατέβαλε ήδη το καθορισμένο ποσό εισαγωγικών δασμών σύμφωνα με τις διατάξεις του άρθρου 25 για την περίοδο κατά την οποία παρέμειναν κάτω από το καθεστώς της προσωρινής εισαγωγής με μερική απαλλαγή.  3. Εξομοιώνονται με τις επιτρεπόμενες καταστροφές η φθορά ή η ανήκεστος απώλεια του εμπορεύματος για μια αιτία που εξαρτάται από την ίδια τη φύση του εν λόγω εμπορεύματος ή μετά από τυχαίο περιστατικό ή ανωτέρα βία.  Κατά την έννοια του προηγούμενου εδάφιου, το εμπόρευμα θεωρείται ότι χάθηκε ανεπανόρθωτα, εφόσον μετά από τη φυσική εξαφάνισή του κατέστη αδύνατο να χρησιμοποιηθεί από οποιονδήποτε.  ΤΙΤΛΟΣ V  ΤΕΛΙΚΕΣ ΔΙΑΤΑΞΕΙΣ  Άρθρο 32  Η Επιτροπή των Τελωνειακών Καθεστώτων Τελειοποιήσεως, που έχει συσταθεί σύμφωνα με το άρθρο 26 της οδηγίας 69/73/ΕΟΚ, μπορεί να εξετάζει κάθε θέμα σχετικά με την εφαρμογή του παρόντος κανονισμού, που τίθεται υπόψη της από τον Πρόεδρο, είτε μετά από πρωτοβουλία αυτού είτε μετά από αίτηση εκπροσώπου Κράτους μέλους.  Άρθρο 33  Οι αναγκαίες διατάξεις για την εφαρμογή του παρόντος κανονισμού, εξαιρέσει των άρθρων 1, 8, 15, 17, 18, 19, 25, 26, 30, 32, 33 και 34 θεσπίζονται σύμφωνα με τη διαδικασία που προβλέπεται στο άρθρο 28 της οδηγίας 69/73/ΕΟΚ.  Άρθρο 34  Ο παρών κανονισμός αρχίζει να ισχύει την 1η Ιανουαρίου 1983. Τίθεται σε εφαρμογή ένα χρόνο μετά την έκδοση των διατάξεων εφαρμογής που θα θεσπισθούν για το άρθρο 7 παράγραφος 2, το άρθρο 10 παράγραφος 2, το άρθρο 20 υπό δ, το άρθρο 21 παράγραφος 3 και το άρθρο 24 παράγραφος 2, σύμφωνα με τη διαδικασία που αναφέρεται στο άρθρο 33 και το νωρίτερο την 1η Ιουλίου 1984.  Οι εγκρίσεις που παρέχονται δυνάμει των εθνικών διατάξεων πριν την ημερομηνία που αρχίζει να εφαρμόζεται ο παρών κανονισμός ανακαλούνται το αργότερο δύο έτη μετά την ημερομηνία αυτή αν δεν μπορούν να διατηρηθούν δυνάμει των διατάξεων του παρόντος κανονισμού.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 38 της 9. 2. 1977, σ. 1.  (1) ΕΕ αριθ. L 179 της 17. 7. 1979, σ. 31.